Am yal aseggas, deg wass n 8 di maɣres, ass ageraɣlan n tmeṭṭut. Tiddukla tadelsant ALMA n taddart n Wagarsafen, tettarra tajmilt i tmeṭṭut, urjin i tt-tettu. Yal aseggas di tmeɣra n tmeṭṭut, yal Tagarsaft d-yusan ad teḥder i tmeɣra, tettawi s axxam-is tajeǧǧigt, d azamul n tayri akked tegmat. Yettawi yid-s tugna zeddigen n tudert-is akked d wargaz n taddart.
Tagarsaft tettiki di leqdic n taddart akked d leqdic n tiddukla ar yid-s n yirgazen. Ad naf ama tilmeẓyin, tilawin ula d timɣarin. Sɛant tabɣest, sɛant afud qeddcent. Am yal aseggas, tulawin zgant llant deg uheggi n tmeɣra-nsent, ttakent-d ṛṛay-nsent d wamek ara tettwaxdem tmeɣra sumata. I useggas-agi ad naf tiddukla tjarred ahil deg-s amaynut. Tameɣra tebda ɣef 12h00, akin i yimekli, aṭas n tlawin i d-yusan s iqedduḥen n lqut Leqbayel, yal ta d acu d tesseww, ta d berkukes, ta d tameqfult, ta d aɣrum ucedduq, ta d seksu n yirden… Inebgawen akk d-yusan, akked iɛeggalen n tiddukla deg-s akk ay ččan.
Ahil yebḍa ɣef kraḍ (3) yeḥricen, deg-s ad naf yella u « difili de mode », ccna akked tmedyazt. Di tezwart n wahil yettnefk wawal i Massa Raab Z. anda d temmeslay ɣef umezruy n 8 di maɣres, s-yinna fkan tifelwin n usmekti i yimaɛdar n taddart, imi ass n tmeɣra yaɣli-d deg wass-nsen ula d nutni, maca tiddukla ur tent-ttu ara, d akud kan ay ulac, tettheggi-asen-d tameɣra ula i nutni daɣen deg ussan-gi d iteddun.
Di tazwara daɣen, rnan farqen igerdasen i wid-nni ixedmen « le Secourisme » ar Mass Uccen S. S-yinna akin yella-d waḥric amenzu n « difili de mode », Tislit n wanẓar, d-yusan seg Yiɛeẓẓugen, ɣef uqerruy-is Massa Seddud N. Akked Seddud M. Anda d cebbḥent tullas s tqendyar n Leqbayel, akken ad rrent azal i tqendurt taqbaylit.
S-yinna akin tɛedda-d tcennayt Thaninna tewwi-d kra n tezlatin. D tizlatin iɛeǧǧben aṭas lɣaci, imi s tezlatin-is tessaḥma taqaɛet. Uqbel ad tebdu ccna-s temmeslay-d ɣef wawal yezzin fell-as deg ugernet, tenna-d belli « ur tettiki ara di temdint n Qsentina ( Constantine capitale de la culture arabe 2015 ), d awal kan id ssufɣen fell-as.
.
S-yinna akin yella-d waḥric wis sin n « difili de mode ». S-yinna akin tɛedda-d Manal SEDUD d taqcict tamecṭuḥt n 4 n yiseggasen. Nettat d baba-s ccnan-d ukuẓ (4) tezlatin, d ayen izaden. Deg yisefra n tezlatin-agi ad naf :
Talqimt-im ad iyi-tt-d-tefkeḍ
Ma yella laẓ icebbel-iyi
Ɣef lǧal-iw ur tegganeḍ
ma yella aṭṭan yeṭṭef-iyi
Rrnan wwin-d tizlit ɣef taddart ɣer i d-ussan, d tarzeft i asen-tt-ǧǧan :
Nekni, nekni s taddart n Wagarsafen
Nekni, nekni s tezdeg si netwassen
S-yinna akin ɛeddan imedyazen akked tmedyazin, wwin-d isefra d nnuba-nsen, gar-asen ƐAKU S., TEWAT K., ZERYUL D., Dda DJAƐFER, AREZQI H…. S-yinna akin yella-d waḥric aneggaru n « difili de mode ». Syenna Ɛeddan-t-d Tlawin n taddart wwint-d izlan. Tekfa tmeɣra tezlatin n Thaninna akked tarbaɛt n ccna n tullas n Buzgan, Tinhinan H., Faḍma S. akked Tafrara …
Tameɣra tɛedda di tegnatin yelhan, ferḥent akk tlawin, feṛḥen ula d ilmeẓyen.
Tulawin n taddart d yewwin izlan
A difili "de mode"
Manal SEDDOUD - Une fillette talentueuse chante a Iguersafene
kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn fra_Latn fra_Latn